Kalėdinis scenarijus **„ŽVILGSNIS Į SAVE“**

2017 12 04

Ugnės Karvelis gimnazija

Renata Markevičienė

Iš anksto, savaitę prieš paprašyti atsinešti savo šeimos nuotrauką, gali būti ir telefone.

Salė viduryje paruoštas Sekretas, kuriame yra smėliu apipilta šventosios šeimos nuotrauka (gali būti ir prakartėlė) arba net veidrodis.

Reikalingas, baltas popierius, paprasti pieštukai, lankai, smėlis, šv. Šeimos paveikslėlis, advento vainikas, 4 žvakės – geriausia baltos, veidrodis.

Sekreto paruošimo schema:

1. Nuotrauka (Šventos šeimos arba prakartėlė)
2. Stiklas
3. Smėlis
4. Šiaudiai, gėlės, laminuoti paveikslėliai sukaišioti į smėlį
5. Uždengta juodu audeklu.

Aplink sekretą išdėliotos kaukės (galima kaukes pasiruošti tuo metu kai vyksta renginys).

Mokytojai susodinami puslankiu. Geriausia būtų, kad juos pasitiktų du atstovai. Vienas apsirengęs baltai, kitas juodai.

Įvadas: Kol susodinami mokytojai skamba Jurgos daina „Angelai“

Mono spektaklis – monologas – pokalbis vyksta žmogaus su savo sąžine. Juodai apsirengęs žmogus kalbasi su baltai apsirengusiu žmogumi, savo sąžine.

1 Scena – įeina Juodas žmogus ir sako: pakalbėkime apie save. Ar lengva kalbėtis širdimi?

Pasirodo baltas žmogus su kauke ant veido ir ant galvos.

Juodasis klausia:

* Kas tu?
* Esu tavo sąžinė, tavo antrasis „Aš“.

Juodasis - Kodėl tu mane persekioji?

Baltasis - Noriu su tavimi pasikalbėti.

***I užduotis mokytojams***

Mokytojams užduotis – užsidėti kaukes ir pakalbėti vienas su kitu apie:

Nuostabūs įspūdžiai, kuriais šiais metais gyvenau.....................................

Kliūtys, kurias nugalėjau.............

Gyvenimo mokykloje įgijau šias įžvalgas apie tikėjimą, meilę, pasaulį.................................

Prašyti nusiimti kaukes ir paklausti kaip jaučiatės?

Mokytojų atsakymai...............................

Paklausti, kodėl kartais žmogus „nešioja“ kaukes? Ar jis tai daro laisva valia, ar kieno nors genamas?

Kol mokytojai kalba, baltasis ir juodasis atsisėda ir padeda kojas į kitos batus – baltas į juodus, juodas į baltus. Tie batai padėti į lankus. Jie taip pat kalbasi užsidėję kaukes.

Juodasis - Šventajame Rašte sakoma, kad žmogus sukurtas pagal Dievo paveikslą ir panašumą. Jeigu aš sukurta pagal Dievo paveikslą ir panašumą, tai turėčiau panašėti į Dievą. Keista, bet jaučiuosi, kad esu neverta. Nenoriu būti tuo, kuo esu sukurta.

Baltasis – kodėl nenori?

Juodasis – man sunku. Padėk man, padėk man, duok patarimą,

Baltasis - Ar tikrai?

Juodasis - Nekankink manęs, jau per ilgai užsibuvai

Baltasis - Pirma – **ATLEISK**

Juodasis - Kam

Baltasis - Sau, kitam, Dievui

**II UŽDUOTIS MOKYTOJAMS**

Mokytojų paprašoma pagalvoti apie tai, kam ir už ką turėtų atleisti.........................ir užrašyti ant kaukės.

Baltasis - Antra **– ATSIPRAŠYK**

Juodasis - Dėl ko?

Baltasis - Tai ugdo nuolankumą.

Juodasis - Tai turi turėti priežastį?

Baltasis - Taip, bet ar susimąstai, kad reikia atsiprašyti ne už tai, ką blogo padarei, bet už tai, kad galėjai padaryti gerą, bet nepadarei. Juk ne blogio daug, bet mūsų gėris per silpnas.

**III UŽDUOTIS MOKYTOJAMS**

Mokytojų paprašoma atsiprašyti vienas kito už tai, ką turėjo padaryti gero, bet nepadarė.

Baltasis - Trečia – **PADĖKOK**

Juodasis -Ne............nemoku, man reikia....

Baltasis - Nereikia, tu tik padėkok ir tapsi laisva..................... laisva nuo sąžinės priekaištų, nuo manęs.....

**IV UŽDUOTIS MOKYTOJAMS**

Mokytojų paprašoma vienas kitam padėkoti už šiuos kartu praleistus metus, už dovanotą laiką, šypseną, arbatos puodelį, ir net už padarytą skriaudą..............

Juodasis - Ar jau viskas – jau manęs nebekankinsi, kodėl tu čia?

Baltasis - Dar ne viskas...........................................................

Juodasis - KAS DAR???

Baltasis Ar tu nori patirti malonę..................................

Juodasis - Ką ................................., Nesupranu, apie ką apie kokią malonę tu kalbi? Kas per aukštos materijos?

Baltasis - Malonė – tai Dievo dovana. Žinai tą ištrauką iš evangelijos apie Matą, kur kalbama apie dešimt protingų ir dešimt paikų mergaičių. Protingos į vestuves pasiėmė ir žibintus ir alyvos. O paikos tik žibintus. Kai atėjo jaunikis, (paaiškinu – jaunikis – malonės šaltinis) paikosios taip pat norėjo su juo susitikti, bet negalėjo užsitaisyti žibintų, nes neturėjo alyvos.

Juodasis - Na, tai tos protingos, ką buvo tokios protingos, kad pagailėjo, ką čia apie mane?

Baltasis - Ne, ne apie godumą noriu tau pasakyti, o apie malonę. Matai alyva – tai toji Dievo malonė. Ir tos protingos, jos turėjo tos malonės – nes ji iš Dievo, ir jos paprasčiausiai negalėjo duoti to, kas ne iš jų ateina, jos tiesiog buvo Dievo malonės apdovanotos.............

Juodasis - Noriu, noriu........................

Baltasis - Na, ar tikrai? Ar tu pasiruošusi? Tai ne bus taip paprasta, būsiu atvira, - tai skaudės.............................

Juodasis - Kokia tu baisi? nebegaliu, jau nebegaliu, nekankink................................

TROKŠTE TROKŠTU MALONĖS..........................

Baltasis - Aš tau negaliu jos padovanoti, nes ją dovanoja Dievas.................................................

Ir skausmo daug dėl to, kad tau reikia Išpažinti – na atlikti ATGAILĄ, TIK PER ŠĮ SAKRAMENTĄ TU PRADĖSI GYVENTI NAUJAI IR AŠ BŪSIU TAU NE PRIEKAIŠTAS BET TAVO SAVASTIS.....................

Ir žinok – Dievui nėra neprasmingų gyvenimų.

**V UŽDUOTIS MOKYTOJAMS**

Mokytojams paprašoma užrašyti ant kaukės kada paskutinį kartą labai nuoširdžiai pasikalbėjo arba atliko išpažintį.

Po šio pokalbio baltasis pasitraukia.

Tikėjimo slėpinys yra tame, kad sunkiausia žmogui patikėti, kad Dievas galėjo gimti. Ir dar kur - tvarte. Na, ten kur šalta, tamsu.

Bet ar ne tiesa, kad geriausi dalykai gimsta tuomet kai tylu ir dar, kas gali pamatyti, kas vyksta tavo širdyje.

Mes paprašėme atsinešti savo šeimos nuotraukas. Prašau vienas su kitu pasidalinkite apie savo šeimas. Kalbėkite apie tai, ką gero esate patyrę savo šeimose? Koks nuostabus dalykas jus pradžiugino šeimoje? Kokie jūsų santykiai su vaikais, tėvais? Ar šiais metais dalyvavote krikšte, Santuokos jubiliejuje? O gal teko gedėti ir pergyventi mirtį?Nebijokite, būkite atviri, pasikalbėkite.............................................................

Mokytojai kalbasi tol, kol groja daina Jurgos „REIKALINGI“

Paruošėme jums dovanų, gal norite atspėti ką?

Mokytojai spėlioja...............................................

Po pirmo spėliojimo nuimamas juodas audeklas ir atnešamas supintas vainikas ir pastatomas šalia.

Po antro spėjimo atnešama žvakė, viena.

Paklausiama gal kas norite pažarstyti smėlį?

Gal jau galite atspėti?

Atnešama antra ir trečia žvakė....................................................

Kai atspėjama arba išardomas sekretas – atnešama ketvirta žvakė – ir ji uždegama...................................

Atėjo dar vienas Adventas – laukimas.......................................................................................................

Prašome tarti Palaiminimo žodį kunigą Arminą..............

Mokytojų paprašoma kaukes suplėšyti ir siunčiamas kalėdaitis, **pasidalinant kalėdaičiu pasakykite vienas kitam savo pasiryžimą, kurį išpildysite iki Šv. Kalėdų.**

Kviečiama mokytojus pasiimti dovanų laminuotą paveikslėlį.......

Skamba giesmė - Skaidrė groja pianinu ir jai pritaria savanorės ateitininkės

Be tavęs viskas negyva, be tavęs vilties nerandu

Tu sutverk širdį man tyrą, vesk mane šventumo keliu...

O ateik, Dvasia Šventoji, Ateik , o ateik, meile uždek,

O ateik, o ateik, gyventi tau noriu, ateik, o ateik ir perkeisk mane.

;